b'\n_START_ARTICLE_\nAcre (Brasil)\n_START_SECTION_\nGeografi\n_START_PARAGRAPH_\nAcre er hovedsakelig dekket av regnskogen i Amazonas. Delstaten er en kjent produsent av naturgummi.\n_START_SECTION_\n\xc3\x98konomi\n_START_PARAGRAPH_\nHistorisk sett har naturgummi v\xc3\xa6rt den viktigste inntektskilden for Acre. Med synkende priser p\xc3\xa5 gummi, har man i tillegg fokusert p\xc3\xa5 andre inntektskilder som t\xc3\xb8mmer, kvegdrift og n\xc3\xb8tter. Turisme blir ogs\xc3\xa5 gradvis viktigere.\n_START_SECTION_\nUrbefolkning\n_START_PARAGRAPH_\nDet bor ulike urbefolkningsgrupper i Acre, hvor de fleste tilh\xc3\xb8rer spr\xc3\xa5kgruppen panoan. Dette inkluderer kashinawa, jaminawa og xanenawa. Andre spr\xc3\xa5k i delstaten er blant annet madiha (kulina) fra spr\xc3\xa5kgruppen arawan samt yine (manchineri) og ashaninka (kampa) fra spr\xc3\xa5kgruppen arawakan.\n_START_SECTION_\nHistorie\n_START_PARAGRAPH_\nI 1899\xe2\x80\x931900 ledet Luiz Galvez Rodrigues de Arias en ekspedisjon i det som n\xc3\xa5 er Acre. Form\xc3\xa5let var \xc3\xa5 ta kontroll over omr\xc3\xa5det, som p\xc3\xa5 den tid var en del av Bolivia. Rodrigues de Arias erkl\xc3\xa6rte seg selv som president i \xc2\xabrepublikken Acre\xc2\xbb den 14. juli 1899. Denne republikken varte frem til mars 1900. Et nytt fors\xc3\xb8k p\xc3\xa5 \xc3\xa5 erkl\xc3\xa6re Acre som egen republikk varte fra november til desember 1900. Til tross for disse fors\xc3\xb8kene, var Acre en del av Bolivia frem til 1903, da Brasil kj\xc3\xb8pte omr\xc3\xa5det. Den 25. februar 1904 ble omr\xc3\xa5det erkl\xc3\xa6rt som et f\xc3\xb8deralt territorium i Brasil. Denne statusen varte frem til 1962, da Acre fikk status som egen delstat._NEWLINE_Gjennom 1970-tallet ble det drevet intensiv og uregulert t\xc3\xb8mmerhogst i delstaten, noe som utgjorde en trussel mot urbefolkningen. Delstaten har n\xc3\xa5 innf\xc3\xb8rt reguleringer p\xc3\xa5 denne hogsten.'